Source: https://gvh.hu/sajtoszoba/sajtokozlemenyek/2007-es_sajtokozlemenyek/4853_hu_jogerosen_pert_nyert_a_gvh_az_autopalya-epito_kartellugyben
Timestamp: 2020-07-09 04:21:39+00:00

Document:
2007. 08. 30.
A Fővárosi Ítélőtábla 2007. augusztus 29-én kihirdetett ítéletében helybenhagyta a Fővárosi Bíróság által 2006-ban hozott ítéletet, egyben a felperesek keresetét elutasította. A GVH korábban megállapította, hogy a Nemzeti Autópálya Rt. (NA Rt.) által 2002. júliusában, illetve augusztusában kiírt közbeszerzési pályázatokon résztvevő vállalkozások - a Betonút Rt., a DEBMÚT Rt., az EGÚT Rt., a Hídépítő Rt. és a Strabag Rt. - versenytörvénybe ütköző megállapodást kötöttek. Ennek keretében egymás között előzetesen megállapodtak abban, hogy melyik cég melyik autópálya szakasz kivitelezését szerzi meg. Esetenként abban is megegyeztek, hogy a nyertesek alvállalkozóként vonják be a többieket. A kartell-megállapodásban valamennyi, a kiíró feltételei alapján szóba jöhető, jelentős vállalat részt vett. Az öt vállalkozásra a GVH által kiszabott bírság teljes összege 7,043 milliárd forint volt, melyet a jogsértő vállalkozások befizettek.
Az ilyen típusú kartell az európai uniós gyakorlat szerint is a legsúlyosabban szankcionálandó versenykorlátozások közé tartozik, mivel közvetlenül és alapvetően torzítja a források hatékony elosztását és árfelhajtó hatású.
Az összejátszás piactorzító hatása számottevő volt, mert abban valamennyi, a kiíró feltételei alapján szóba jöhető, jelentős vállalkozás részt vett. A nem versenykörülmények között kialakult árak több évre kiterjedően befolyásolhatták a magyarországi autópálya építéseket. A GVH - követve korábbi határozatait - tekintettel volt arra is, hogy a jogsértés közpénzek felhasználását érintette, így annak hatása fokozottan sértette a társadalmi érdekeket.
A GVH határozata ellen a megbírságolt vállalkozások - a Betonút Rt., a DEBMÚT Rt., az EGÚT Rt., a Hídépítő Rt. és a Strabag Rt. - a Fővárosi Bírósághoz fordultak.
A 2006. január 23-án tartott tárgyaláson hozott ítéletében a Fővárosi Bíróság elutasította az öt útépítő vállalkozás keresetét.
Az érintett cégek a bírság befizetésének felfüggesztésére is nyújtottak be kérelmet a bírósághoz, melyet a Fővárosi Bíróság 2005. december 8-án elutasított. A kivetett bírságot (Betonút Rt. - 2 212 000 000 Ft, DEBMÚT Rt. - 496 000 000 Ft, EGÚT Rt. - 496 000 000 Ft, Hídépítő Rt. - 1 371 000 000 Ft, Strabag Rt. - 2 468 000 000 Ft) a cégek 2005. decemberében, illetve 2006. januárjában befizették.
A Fővárosi Bíróság ítélete ellen valamennyi érintett vállalkozás fellebbezést nyújtott be.
A Fővárosi Ítélőtábla 2007. április 25-én tartotta az első tárgyalást, melyen a vállalkozások indítványozták, hogy a bíróság forduljon az Európai Bírósághoz - az Európai Közösséget létrehozó Szerződésben szabályozott - előzetes döntéshozatal céljából. A Fővárosi Ítélőtábla elutasította a kérelmet, majd a vállalkozások fellebbezése alapján eljáró Legfelsőbb Bíróság is szükségtelennek találta az Európai Bírósághoz fordulást abban a kérdésben, hogy összeegyeztethető-e egyes vonatkozó európai uniós szabályokkal a versenytörvény 65/A §-ának olyan értelmezése, hogy a más céllal indított versenyfelügyeleti eljárásban előzetes értesítés nélkül tartott helyszíni szemle alkalmával beszerzett bizonyíték alapján megállapítható egy vállalkozás versenyjogi felelőssége. Az elutasítás indoka az volt, hogy a Legfelsőbb Bíróság álláspontja szerint az Európai Bíróságnak nincs hatásköre e kérdésben, egyrészről az ügy tényállásának csatlakozás előttisége, másrészről az eljárási kérdés jellegére tekintettel.
A Fővárosi Ítélőtábla 2007. augusztus 29-én tartott második tárgyalásán kihirdetett ítélete helybenhagyta a Fővárosi Bíróság ítéletét és elutasította a felperesek keresetét.
A Fővárosi Ítélőtábla kiemelte egyebek mellett, hogy a versenytörvény vagy más releváns jogszabály kizáró rendelkezése híján jogszerűen használta fel a GVH a másik eljárásban beszerzett bizonyítékot. Hangsúlyozta továbbá, hogy a GVH határozatában megjelölt iratok egyértelműen alátámasztják a jogsértést, és alaptalan a vállalkozások azon hivatkozása, hogy ezen iratoknak és a vállalkozások magatartásának más, a jogsértésen túlmenő ésszerű magyarázata van.
A Fővárosi Ítélőtábla jogerős ítéletének több szempontból is rendkívüli jelentősége van. Egyrészről életbe lép a közbeszerzésekről szóló törvényben található rendelkezés, mely szerint az ajánlatkérő az ajánlati felhívásban előírhatja, hogy az eljárásban nem lehetnek ajánlattevők vagy a közbeszerzés értékének tíz százalékát meghaladó mértékben igénybe venni kívánt alvállalkozók az ítélet tárgyát képező jogsértésben érintett vállalkozások. Másrészről pedig nagyobb esélye van a pályázatot kiíró állami tulajdonú vállalatnak - az általa esetlegesen indított kártérítési perben - a kartell magatartásból eredő kár megtéríttetésére.
Ahogyan arról a GVH már több ízben tájékoztatta a nyilvánosságot, a károsultak kártérítési per formájában fordulhatnak polgári bírósághoz a kartell magatartás által okozott károk megtérítése érdekében. A kártérítési pereket a GVH rendkívül fontosnak tarja, hiszen a nemzetközi tapasztalatok alapján e perek komoly elrettentő erővel bírnak a jogsértő vállalkozásokkal szemben.
I. 2002. júliusi meghívásos pályázat
Meghívás időpontja: 2002. július
Meghívott vállalkozások:
Strabag Rt.,
Hídépítő Rt.,
Betonút Rt., és
EGÚT Rt.
Ajánlatok bontása: 2002. július 22.
Ajánlat/eFt/nettó
M3 Görbeháza 2002 Konzorcium
EGÚT- D-Profil Kft.
15.854.361
Bihar Konzorcium
Strabag-Hoffman Rt.
16.952.395
Tiszántúli Autópálya Építő Konzorcium
Betonút- Kutas BB Kft.
18.111.234
1. táblázat M3 (Polgár-Görbeháza)
M7 Balaton Konzorcium
Hídépítő-Strabag-Penta Kft.
54.650.000
M7 Balaton 2002 Konzorcium
59.996.298
Balatoni Autópálya Építő Konzorcium
Betonút- MÁV Hídépítő
62.970.623
2. táblázat M7 (Balatonszárszó)
Adria Autópálya Építő Konzorcium
Betonút- Kutas BB. Kft
14.548.765
M7 Zala Konzorcium
Strabag-Kaiser Rt.
15.142.041
M7 Határ Konzorcium
Hídépítő-Penta-Viadom
3. táblázat M7 (Becsehely)
M70 Mura Konzorcium
Strabag-Hídépítő-Hoffman
24.355.112
Zalai Autópálya Építő Konzorcium
Betonút-Mélyépítő Bp.
25.114.937
M70 Letenye 2002 Konzorcium
EGÚT-D-Profil
26.310.232
4. táblázat M70
Eredménytelenné nyilvánítás időpontja: 2002. július 23.
II. 2002. augusztusi nyílt, előminősítéses pályázat
Kiírás időpontja: 2002. augusztus 26.
Részvételi jelentkezők:
Strabag (valamennyi szakasz),
Hídépítő- Betonút konzorcium (valamennyi szakasz),
Egút- Debmút (valamennyi szakasz),
Betonút [1] (önállóan M3, M7-M70 szakasz),
Hódút [2] (M3 szakasz)
A beadott ajánlatok:
Ajánlat (eFt -nettó)
Országhatár Konzorcium
Hídépítő - Betonút
47.240.459
M7-M70 Közös Vállalkozás
EGÚT- DEBMÚT
47.532.512
44.879.608
1. táblázat M7-M70
Szárszó Konzorcium
65.158.566
M7 Balaton Közös Vállalkozás
70.700.538
69.114.015
2. táblázat M7 Balatonszárszó
M3 Görbeháza 2002 Közös Vállalkozás
EGÚT-DEBMÚT
18.055.214
M3 Konzorcium
Hídépítő-Betonút
18.666.000
18.976.627
3. táblázat M3 Görbeháza
Az ügy hivatali nyilvántartási száma: Vj-27/2003.
Budapest, 2007. augusztus 30.
Referencia hiányában nem került előminősítésre.
VJ-27/2003/116
2009. 01. 30
A Legfelsőbb Bíróság is a GVH-nak adott igazat az autópálya-építő kartellügyben
2008. 12. 03
Vj-27/2003/16
2007. 09. 27
2004. 07. 23

References: Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság 
 Bíróság